Heckler & Koch G36

Heckler & Koch G36 – vokiškas automatas. 1995 m. pradėtas naudoti Bundesvere, 2009 m. Lietuvos kariuomenėje.

Kurtas pakeisti G3. Dabar keičiamas į naujesnius HK416 su HK433.

Konstrukcija 
„Heckler & Koch“ atsisakė ankstesniuose ginkluose naudoto pusiau laisvos spynos su ritinėliais veikimo principo. Vietoj to panaudotas dujų nuvedimas iš vamzdžio, esant trumpam stūmoklio judesio momentui, spynai uždaryti naudojant ne ritinėlius, o užkabas, užsikabinančias už uokso pasisukus spynai.

Lengvinant ginklą, naudotos polimerinės medžiagos, net uoksas ir spynos rėmas pagaminti iš polimerų su plieno intarpais. Ginklas užtaisomas plastikinėmis permatomomis dėtuvėmis (matosi, kiek dėtuvėje likę šovinių).

Variantai 
Gaminamas sutrumpintas variantas G36K: vamzdžio ilgis 320 mm, svoris 3,3 kg (neužtaisyto).

Šaltiniai 

Automatai (ginklai)
Vokietijos ginklai
Lietuvos kariuomenės ginkluotė